text: Slap nådigt fra uheld på motorvej
  01 juni 2011 kl. 15.41
  Politiet kunne ånde lettet op efter et uheld på motorvejen ved Rødekro ved 17.30-tiden. Det blev ikke nødvendigt at lukke motorvejen helt.
  Politiet frygtede, at en lukning kan skabe meget lange køer, fordi tusinder af danskere er på vej på mini-ferie. 
  Men så galt gik det ikke. 
  Uheldet skyldtes formentlig et øjebliks uopmærksomhed. Et ægtepar kørte af motorvejen og endte 40 meter inde på en mark. 
  Ambulancefolkene fik hurtigt ægteparret ud af bilen. De havde ikke fået alvorlige kvæstelser. 
  Kl. 18.15 lød meldingen, at motorvejen ville være helt ryddet om 20 minutter.
  